Widelands svnVERSION - en to gd translation catalogue (184 entries)

en: Build your first outpost
gd: Tog a’ chiad ghearastan agad

en: First Outpost
gd: A’ chiad ghearastan

en: Build an outpost at the yellow house symbol to the east of your provisional headquarters.
gd: Tog gearastan aig an t-samhla taighe bhuidhe gu ear air a’ phrìomh-àras shealach agad.

en: Build a quarry
gd: Tog cuaraidh

en: Quarry
gd: Cuaraidh

en: Build a quarry close to the abundant rocks to free some building plots and get some valuable resources.
gd: Tog cuaraidh faisg air na carraigean pailte ach an saor sinn raointean togail ’s am faigh sinn stòrasan prìseil.

en: Build a lumberjack’s house, a sawmill and a stonemason’s house
gd: Tog taigh coillteir, muileann sàbhaidh agus taigh clachair

en: Lumberjack, Sawmill and Stonemason
gd: Coilltear, muileann sàbhaidh agus clachair

en: Build a lumberjack’s house, a sawmill and a stonemason’s house as soon as there is enough space for them. This will complete the basic building material supply chain.
gd: Tog taigh coillteir, muileann sàbhaidh agus taigh clachair cho luath ’s a bhios rùm ann dhaibh. Coileanaidh sin solar nan stuthan togail bunasach.

en: Lower the demand for marble columns to 4
gd: Ìslich an t-iarrtas air colbhan marmoir gu 4

en: Lower Demand for Marble Columns
gd: Ìslich an t-iarrtas air colbhan marmoir

en: Lower the demand for marble columns in the economy settings to four. This will help to save some marble for buildings.
gd: Ìslich an t-iarrtas air colbhan marmoir gu ceithir ann an roghainnean na h-eaconamaidh. Cuidichidh seo ach an caomhain sinn beagan marmoir airson togalaichean.

en: Remember that you can access the economy settings by clicking on any flag.
gd: Cuimhnich gum faigh thu greim air roghainnean eaconamaidh le briogadh air bratach sam bith.

en: Find a port space on the small island
gd: Lorg raon puirt san eilean bheag

en: Port Space
gd: Raon puirt

en: Search for a port space in order to regain access to the sea.
gd: Lorg raon puirt ach am faigh thu inntrigeadh dhan mhuir a-rithist.

en: Build a port and a shipyard on the Island
gd: Tog port agus doca san eilean

en: Ship Industry
gd: Gnìomhachasan luinge

en: Build a port to set sail from this island.
gd: Tog port gus seòladh far an eilein seo.

en: Build a shipyard to produce the ships to sail on.
gd: Tog doca gus na longan a dhèanamh air a sheòlas sinn.

en: Produce wheat
gd: Saothraich cruithneachd

en: Wheat Production
gd: Saothrachadh cruithneachd

en: Produce at least 50 sheaves of wheat to get your wool production started.
gd: Saothraich 50 raoid cruithneachd air a char as lugha ach an tòisich thu air clòimh a shaothrachadh.

en: Produce cloth for building our first ship
gd: Dèan clò gus a’ chiad long againn a thogail

en: Cloth Production
gd: Saothrachadh clòtha

en: Build 2 ports on distant islands
gd: Tog 2 phort air eileanan fad às

note: TRANSLATORS: Objective - create 2 expeditions and found new colonies with them
en: Build two Expedition Ports
gd: Tog dà phort le triallan

en: Send a ship northwards to gather some intelligence about the Barbarians. Try to build a port on the island and found an outpost.
gd: Cuir long gu tuath gus fiosrachadh air na Tùsanaich a chruinneachadh. Feuch an tog thu port san eilean sin gus tuineachadh a stèidheachadh ann.

en: Produce gold to send out expeditions
gd: Saothraich òr gus triallan a chur

en: Gold Production
gd: Saothrachadh òir

en: Produce at least six bars of gold to be able to colonize your vicinity.
gd: Saothraich sia ungannan òir air a char as lugha ach an dèan sinn tuineachadh sna h-eileanan am fagas.

en: Defeat the Barbarians
gd: Cuir ruaig air na Tùsanaich

en: Defeat the Enemy
gd: Cuir ruaig air an nàmhaid

en: End the Barbarians’ existence in this part of the world.
gd: Cuir às dha na Tùsanaich sa cheàrn seo dhen t-saoghal.

en: Explore further and build ports
gd: Rùraich nas fhaide agus tog puirt

en: Explore Additional Islands and Search for Port Spaces
gd: Rùraich barrachd eileanan agus lorg raointean puirt

en: Discover more land in your vicinity and build as many ports as you can.
gd: Lorg barrachd tìr am fagas agus tog nas urrainn dhut de phuirt.

note: TRANSLATORS: Objective header
en: Recover the shrine
gd: Faigh an altair air ais

en: Find the Holy Shrine
gd: Lorg an altair naomh

en: We need to find and secure all six pieces of the holy shrine of Neptune.
gd: Feumaidh sinn na sia leacan aig altair naomh Neaptuin a lorg ’s a ghabhail.

en: Build a training infrastructure
gd: Tog bun-structar oideachaidh

en: Training Infrastructure
gd: Bun-structar oideachaidh

en: Build a training camp, some barracks and an arena or colosseum to train your soldiers.
gd: Tog campa oideachaidh, taigh-feachd agus raon spòrs no coileasam gus na saighdearan agad oideachadh.

en: The Journey Home
gd: An turas dhachaigh

en: Diary of Lutius
gd: An leabhar-latha aig Lutius

note: TRANSLATORS: Lutius - Diary
en: Finally, we were set towards Fremil again. I couldn’t await the chance to clear my records of this big defeat by the Barbarians.
gd: Mu dheireadh thall, chuir sinn slighe Fhremil oirnn a-rithist. Bha fiughair mhòr agam ris an t-seans gus an ruaig mhòr leis na Tùsanaich a thoirt far a’ chlàir agam.

note: TRANSLATORS: Lutius - Diary
en: But the gods themselves didn’t want us to get home so quickly!
gd: Ach cha robh na diathan fhèin deònach gun ruigeamaid dhachaigh cho luath sin!

en: The Wrath of Neptune
gd: Corraich Neaptuin

note: TRANSLATORS: Lutius - Diary
en: Neptune himself was against us and drove us into a dark, wild storm again. But this time it felt even worse than last time. The waves were twice the height of our brave ship and the winds drove us into unsafe waters.
gd: Bha Neaptun fhèin nar n-aghaidh agus dh’iomain e gu teas-mheadhan gaillinn duirche fiathaich sinn a-rithist. Gidheadh, bha e a’ faireachdainn mòran na bu mhiosa na an turas mu dheireadh. Bha na stuadhan dà uimhir a dh’àirde ar luinge tapaidhe agus dh’iomain a’ ghaoth sinn gu uisgeachan nach robh sàbhailte.

note: TRANSLATORS: Lutius - Diary
en: Our ship is heavily damaged. The mast has gone overboard and the hull is taking in more and more water. We would be glad to survive this black night with barely more than our lives.
gd: Chaidh an long againn a mhilleadh gu dona. Chaidh an crann far a’ bhùird agus tha an t-slige a’ gabhail uisge gun sgur. Bidh sinn fortanach ma mhaireas sinn beò tron oidhche dhorcha seo air dòigh sam bith.

en: Shipwrecked Again
gd: Long bhriste a-rithist

note: TRANSLATORS: Lutius - Diary
en: Finally, the wrath of the gods and the ocean seems to be over.
gd: Tha coltas gun deach corraich nan diathan ’s a’ chuain seachad mu dheireadh thall.

note: TRANSLATORS: Lutius - Diary
en: Again, we stranded on an unknown coast and slept in the shade under some palm trees until the sun was risen high up in the sky. I’m afraid that when we awoke at noon, nobody was really surprised that all we could see was sand… although the amount of rocks near our camp was astonishing.
gd: A-rithist, bhuail sinn tràigh nach b’ aithne dhuinn agus rinn sinn cadal fo chraobhan-pailm gus an do dh’èirich a’ ghrian àrd air an iarmailt. ’S eagal leam nach robh an t-iongnadh oirnn idir agus gun dad sam bith ri fhaicinn ach gainmheach feadh an àite nuair an do dhùisg sinn meadhan-latha… gidheadh, bha an t-uabhas de charraigean timcheall air ar campachadh.

note: TRANSLATORS: Lutius - Diary
en: It really seems as if we have landed on a very small island with little space.
gd: ’S ann gun deach ar toirt gu eilean nach eil ach beag agus an rùm gann ann.

note: TRANSLATORS: Lutius - Diary
en: To make matters even worse, all the land we can see is blocked by rocks and trees. I fear we won’t find the resources we need to build a new ship.
gd: Nas miosa buileach, tha an tìr gu lèir a chì sinn fo chraobhan is charraigean nach fhaigh sinn tromhpa. Is eagal leam nach lorg sinn na stòrasan a dh’fheumas sinn gus long ùr a thogail.

note: TRANSLATORS: Lutius - Diary
en: I really don’t know if and how we will get back home. And the war is going on without us. I hope my fellow soldiers are defending our empire well.
gd: Chan eil for agam air ciamar a thilleas sinn dhachaigh idir a-nis. Agus tha an cogadh a’ dol air adhart às ar n-aonais. Tha mi ’n dòchas gun dìon ar co-shaighdearan ar n-Ìmpireachd gu math.

en: No Sight
gd: Gun fhradharc

en: Saledus looks around nervously…
gd: Tha coltas iomagaineach air Saledus…

note: TRANSLATORS: Saledus
en: Sire, we do not know anything about the island. And I believe we are not safe either. It would probably be reasonable to build a tower to explore the island and add some military strength.
gd: A thighearna, tha sinn gu tur aineolach mun eilean seo. Agus saoilidh mi nach eil sinn sàbhailte idir. Bhiodh e gu feum dhuinn gun teagamh nan togamaid tùr gus an t-eilean a rùrachadh agus an arm againn a neartachadh.

en: Amalea Interrupts
gd: Tha Amalea a’ briseadh a-steach

en: Amalea raises her hand…
gd: Tha Amalea a’ togail a làimh…

note: TRANSLATORS: Amalea
en: As we don’t know how many resources we can get, we should be very restrictive in spending them. Even for military buildings, we should be very careful.
gd: O nach eil fios againn dè lorgas sinn de stòrasan, bu chòir sinn dìon-chuingeachadh dè a chosgas sinn. Bu chòir dhuinn a bhith spìocach eadhon a thaobh togalaichean an airm.

note: TRANSLATORS: Message header - Saledus is advising to save resources
en: Save Resources
gd: Caomhain stòrasan

en: Saledus is nodding in agreement…
gd: Tha Saledus ag aontachadh…

note: TRANSLATORS: Saledus
en: Sire, Amalea is right about the resources. Therefore I correct myself. We should only build an outpost as this is the most effective military building.
gd: A thighearna, tha Amalea ceart a thaobh nan stòrasan. Mar sin, mholainn rud eile dhuibh. Cha bu chòir dhuinn togail ach gearastan on as e an togalach as èifeachdaiche a th’ ann dhan arm.

en: Rocks, Nothing but Rocks
gd: Chan eil càil ach carraigean ’s carraigean ann

en: Saledus speaks with a sigh of relief…
gd: Fhuair Saledus faochadh…

note: TRANSLATORS: Saledus
en: Sire, I saw that the construction of the outpost was completed, so I have assigned some of my best soldiers to it to keep the watch.
gd: A thighearna, chunnaic mi gun bheil an gearastan air a thogail, mar sin chuir mi cuid dhe na saighdearan as fheàrr agam a-null gus sùil a chumail san eilean.

note: TRANSLATORS: Saledus
en: But although this is a good step forward, I can’t see much space for buildings. The whole island is littered with rocks. How can we ever build a new ship or even have some basic infrastructure to make our lives more comfortable?
gd: Ach ged as e deagh cheum air adhart a bh’ ann, chan fhaic mi mòran rùim airson togalaichean. Tha an t-eilean còmhdaichte le carraigean. Ciamar fon ghrèin a thogamaid long no fiù ’s bun-structar gus ar beatha a dhèanamh beagan nas cofhurtaile?

en: Amalea’s Plan
gd: Innleachd Amalea

en: Amalea smiles…
gd: Tha fiamh a’ ghàire air Amalea…

note: TRANSLATORS: Amalea
en: Lutius, this may seem very tricky, but we can do it. First of all, we need patience as well as speed and a plan to succeed in this part of the world.
gd: A Lutius, tha coltas toinnte air ach nì sinn a’ chùis. Feumaidh sinn a bhith foighidinneach is luath is glic gu h-àraidh ach am bitheamaid soirbheachail sa cheàrn seo dhen t-saoghal.

note: TRANSLATORS: Amalea
en: I think we should try to reveal some building space by cutting up all the rocks in a quarry.
gd: Saoilidh mi gum bu chòir dhuinn na carraigean uile a thochladh le cuaraidh feuch an cuireamaid raointean togail am follais.

note: TRANSLATORS: Amalea
en: Additionally, this would gain us some granite and some marble to build up our new world. We can use them as soon as there will finally be enough space for buildings.
gd: A bharrachd air sin, bheireadh e gaireal is marmor dhuinn gus an saoghal ùr againn a thogail. ’S urrainn dhuinn an cleachdadh an uairsin cho luath ’s a bhios rùm gu leòr ann airson togalaichean.

en: Amalea’s New Instructions
gd: Stiùireadh ùr o Amalea

en: Amalea recommends…
gd: Tha Amalea a’ moladh…

note: TRANSLATORS: Amalea
en: Good news from the people, Lutius. I got the message that our first quarry has started its work today.
gd: Fhuair sinn deagh naidheachd on t-sluagh, a Lutius. Chaidh innse dhomh gun do thòisich a’ ciad chuaraidh againn ag obair an-diugh.

note: TRANSLATORS: Amalea
en: Perhaps it would be a good idea to wait until it has cleared some space and then build up a basic construction material industry.
gd: ’S dòcha gum b’ fheàirrde sinn feitheamh greis gus am bi e air beagan rùim a ghlanadh agus gnìomhachasan stuthan-togail bunasach a thogail an uairsin.

en: Amalea’s Recommendations
gd: Molaidhean Amalea

en: Amalea comes in…
gd: Tha Amalea a’ tighinn a-steach…

note: TRANSLATORS: Amalea
en: I’ve got important things to talk about… First the good news:
gd: Tha rudan cudromach air a dh’fheumas mi bruidhinn… Innsim an deagh naidheachd an toiseach:

note: TRANSLATORS: Amalea
en: I noticed that our stonemason has started his work, finally. He will cut the number of marble columns that we request in our basic economy settings.
gd: Mhothaich mi gun do thòisich an clachair againn ag obair mu dheireadh thall. Nì e an àireamh de cholbhan marmoir a dh’iarras sinn ann an roghainnean bunasach na h-eaconamaidh againn.

note: TRANSLATORS: Amalea
en: But here’s the rub, if we use up all of our marble for columns, we might run out. So, we should lower the settings for marble columns in the economy settings to a smaller amount. I think a reserve of four columns might be sufficient for the moment being.
gd: Ach seo an trioblaid, ma chleachdas sinn am marmor againn uile airson colbhan, dh’fhaoidte gun ruith e oirnn. Mar sin, bu chòir dhuinn uiread nan colbhan marmoir ìsleachadh ann an roghainnean na h-eaconamaidh. Saoilidh mi gum foghainn stòras de cheithir colbhan dhuinn aig an àm seo.

en: Amalea Looks Happy
gd: Tha Amalea toilichte

note: TRANSLATORS: Amalea
en: I have excellent progress to report now.
gd: Tha deagh naidheachd agam mun adhartas againn a-nis.

note: TRANSLATORS: Amalea
en: I found out that the construction of the lumberjack’s house and the sawmill is complete, so we can begin to harvest logs and make planks out of them.
gd: Fhuair mi a-mach gu bheil an taigh coillteir agus am muileann sàbhaidh deiseil, mar sin ’s urrainn dhuinn tòiseachadh air fiodh a bhuain agus maidean a dhèanamh dheth.

note: TRANSLATORS: Amalea
en: This is a great step forward in constructing advanced buildings. And we can think of using some planks to build new ships.
gd: Seo deagh cheum air adhart a chùm togalaichean adhartach. Agus ’s urrainn dhuinn beachdachadh air cuid dhe na maidean a chleachdadh gus longan ùra a thogail.

en: We Need a Port
gd: Tha port a dhìth oirnn

en: Saledus is thoughtful…
gd: Tha Saledus a’ cnuasadh…

note: TRANSLATORS: Saledus
en: Sire, I just pondered our way home. It is of utmost importance to build a port for loading our ships and starting an expedition.
gd: A thighearna, tha mi a’ beachdachadh air ciamar a gheibh sinn dhachaigh. Tha e fìor chudromach gun tog sinn port gus na longan againn a luchdadh ach an tòisicheamaid air triall.

note: TRANSLATORS: Saledus
en: The problem is that a port is a building which needs a very special place to be built. So, while building our economy, we should nevertheless expand further to discover the whole island. Let’s try to find such a valuable construction site.
gd: ’S e an duilgheadas gum feum sinn raon glè shònraichte gus port a thogail air. Mar sin, fhad ’s a tha sinn a’ togail an eaconamaidh againn, bu chòir dhuinn an ranntair againn a leudachadh fhathast gus an rùraich sinn an eilean gu lèir. Lorgamaid an raon togail prìseil sin.

en: A Step Closer to Getting Home
gd: Ceum nas fhaisge air an taigh

en: Saledus looks excited…
gd: Chaidh cridhe Shaledus a thogail…

note: TRANSLATORS: Saledus
en: Sire, today we got a lot closer to finally returning home again. Our military has spotted a space to build a port on. We should start to build a port quickly.
gd: A thighearna, saoilidh mi gun do lorg sinn dòigh airson tilleadh dhachaigh. Thachair an t-arm againn ri àite airson port a thogail air. Bu chòir dhuinn tòiseachadh air port a thogail cho luath ’s a ghabhas.

note: TRANSLATORS: Saledus
en: Now we truly can look forward to building some ships. So, we should build a shipyard as well.
gd: Tha sinn an dùil gum bi longan gu feum duinn a-nis. Nach tog sinn doca cuideachd?

en: Amalea’s Wisdom
gd: Gliocas Amalea

note: TRANSLATORS: Amalea
en: I understand the euphoria of Saledus, but we have some serious problems to solve first.
gd: Tha mi a’ tuigsinn carson a tha Saledus cho sona ri bròg, ach feumaidh sinn duilgheadasan èiginneach eile fhuasgladh an toiseach.

note: TRANSLATORS: Amalea
en: To send out an expeditionary ship, we first need a ship. Unfortunately, we have only five bales of cloth left, which we will need to build the port and the shipyard.
gd: Feumaidh sinn long mus urrainn dhuinn dol air triall. Gu mì-fhortanach, chan eil ach còig cùirn clòtha air fhàgail againn agus bidh sin ’gan caitheamh air togail a’ phuirt ’s an doca.

note: TRANSLATORS: Amalea
en: So, we need more cloth to finally be able to build ships. But there is no space on the island for building a whole economy to produce cloth. Therefore, we need to build the necessary wares step by step.
gd: Air an adhbhar sin, feumaidh sinn barrachd clòtha mus urrainn dhuinn longan a thogail. Gidheadh, chan eil rùm san eilean airson eaconamaidh slàn a thogail a shaothraicheas clò dhuinn. Leis a sin, feumaidh sinn na batharan a dh’fheumas sinn a chruthachadh ceum air cheum.

note: TRANSLATORS: Amalea
en: After the production of enough wheat, we can dismantle the farm and build a sheep farm to produce wool. When the sheep farm starts working, we could find or free up space for a medium building to build a weaving mill to use our wool for weaving cloth. But for the moment being, let’s start by producing a reasonable amount of wheat.
gd: Nuair a bhios sinn air cruithneachd gu leòr a bhuain, ’s urrainn dhuinn an tuathanas a thoirt às a chèile agus faing a thogail a dhèanamh clòimhe. Nuair a bhios an fhaing ag obair, b’ urrainn dhuinn àite a shaoradh airson tobalach meadhanach ach an tog sinn taigh nam beart air airson clò fhighe às a’ chlòimh. Co-dhiù no co-dheth, tòisicheamaid le cuid reusanta a chruithneachd.

note: TRANSLATORS: Amalea
en: I think a stock of 50 sheaves of wheat would be enough for starters. We do not have a target quantity for wheat, because the farmer does not need other wares to produce it. All we have to do is watch our stock of wheat grow.
gd: Saoilidh mi gum foghainn lethcheud raoid cruithneachd an toiseach. Chan eil uiread-amais againn dhan chruithneachd air sgàth ’s nach fheum an tuathanach stòras eile gus a saothrachadh. Cha leig sinn a leas ach sùil a chumail air an stòras againn a’ fàs.

en: Seafaring is Possible Again
gd: Tha sinn deis airson na mara a-rithist

note: TRANSLATORS: Lutius - Diary
en: Praise the gods. We finally have a ship industry.
gd: Taing dha na diathan! Bidh loingeas againn a-rithist mu dheireadh thall.

en: Amalea is Proud
gd: Tha Amalea mòiteil

en: Amalea cheers…
gd: Tha Amalea toilichte…

note: TRANSLATORS: Amalea
en: Well done so far. We have produced enough wheat. Now dismantle the farm and build the next building in the production chain.
gd: Rinn sinn gu math gu ruige seo. Tha sinn air cruitheachd gu leòr a shaothrachadh. Nise, thoir an tuathanas às a chèile agus tog an togalach a dh’fheumas sinn airson an ath-cheuma.

note: TRANSLATORS: Amalea
en: Don’t forget to check the target quantity of wool and cloth in the economy settings. We need to turn all the wheat into wool and then the all the wool into cloth.
gd: Thoir an aire gun doir thu ùil air uiread-amais na clòimhe ’s a’ chlòtha ann an roghainnean na h-eaconamaidh. Feumaidh sinn clò a dhèanamh dhen chruithneachd uile gu lèir agus clò dhen chlòimh an uairsin.

note: TRANSLATORS: Amalea
en: Perhaps it would be a good idea to stop the shipyard’s production until we have some cloth available in order to not waste any logs or planks.
gd: Mholainn-sa gun cuir sinn stad air saothrachadh an doca gus am bi clò gu leòr againn ach nach caith sinn fiodh no maidean gun adhbhar.

en: We Should Explore the Islands
gd: Bu chòir dhuinn na h-eileanan a rùrachadh

en: Saledus is excited…
gd: Chaidh cridhe Shaledus a thogail…

note: TRANSLATORS: Saledus
en: Now that we have all resources ready for building a ship, we should explore the surrounding islands.
gd: Nise on a tha na stòrasan deis againn airson long a thogail, bu chòir dhuinn na h-eileanan timcheall oirnn a rùrachadh.

note: TRANSLATORS: Saledus
en: First, we need to find some more resources to back up our growing economy. I have spotted an island with some mountains in the south. Perhaps we can find some valuable resources like iron there.
gd: Feumaidh sinn barrachd stòrasan a lorg an toiseach ach an cuidich seo an eaconamaidh againn. Chunnaic mi eilean gu deas oirnn anns a bheil beanntan. ’S dòcha gun lorg sinn stòrasan prìseil mar iarann annta.

note: TRANSLATORS: Saledus
en: But the following objective is even more important:
gd: Ach seo an t-amas nas cudromaiche buileach:

note: TRANSLATORS: Saledus
en: I think I have heard the wind carrying some weird but well known sounds from the north. If I’m not totally wrong, I have heard some Barbarian war drums. So, we should better go and have a look at what is going on up there.
gd: Cha chreid mi nach cuala mi fuaim a’ tighinn a-steach leis a’ ghaoth, neònach ach cho aithnichte dhuinn. Mur eil mi ceàrr, ’s e drumaichean-cogaidh nan Tùsanach a chuala mi. Mar sin, b’ fheàirrde sinn dol a-null thall feuch am faigh sinn a-mach dè tha a’ tachairt ann.

note: TRANSLATORS: Saledus
en: In any case we should be careful with our ports. To defend them against possible enemies we should send some soldiers to each new port, until we can protect them with some military buildings.
gd: Co-dhiù no co-dheth, thoireamaid an aire air na puirt againn. Bu chòir dhuinn saighdearan a chur do gach port ùr gus a dhìon an aghaidh nàimhdean mus urrainn dhuinn an dìon le togalaichean an airm.

en: Amalea Advises
gd: Tha Amalea a’ toirt comhairle

en: Amalea looks thoughtful…
gd: Tha Amalea a’ cnuasadh…

note: TRANSLATORS: Amalea
en: Salve Lutius. While talking to all our brave builders, they told me that they have to use all our remaining gold for building the port. So, we won’t have any gold left after our port is built.
gd: Salve, a Lutius. Fhad ’s a bha mi a’ bruidhinn ris an luchd-togail dàna againn, dh’innis iad dhomh gum feum iad an òr againn uile a chaitheamh airson am port a thogail. Air an adhbhar sin, cha bhi òr sam bith air fhàgail againn nuair a bhios am port air a thogail.

note: TRANSLATORS: Amalea
en: But the problem is that for sending out an expedition, we need some gold.
gd: Ach seo an trioblaid gum feum sinn òr airson triall a chur.

note: TRANSLATORS: Amalea
en: Fortunately, I spotted a mountain which looks very promising and seems to have some mining resources. Perhaps we should send some geologists to explore the hidden resources.
gd: Gu fortanach, chunnaic mi beinn ghealltanach anns a bheil stòras mèinneir ’s dòcha. Bu chòir dhuinn clach-eòlaichean a chur a-null ach an rùraich iad na stòrasan a tha falaichte innte.

note: TRANSLATORS: Amalea
en: I strongly recommend building a production chain for mining and melting some gold. I think we need a vineyard, a winery, a tavern, a fisher’s house or a hunter’s house and a smelting works. And the mines themselves of course.
gd: Mholainn-sa gun tog sinn gnìomhachasan airson òr a thochladh ’s a leaghadh. Saoilidh mi gum bi sinn feumach air fìon-lios, fìon-lann, taigh-tàirn, taigh-iasgair no taigh-sealgair agus ceàrdach leaghadair. Agus na mèinnean fhèin, gu nàdarra.

note: TRANSLATORS: Amalea
en: If there are difficulties with building all the buildings needed, we should think about all we have learned so far. We can cut down all the rocks. We should perhaps optimize our roads to free up some building sites, or even dismantle some military buildings to obtain more space for our economy.
gd: Ma tha duilgheadas againn a thogail nan togalaichean uile air a bheil feum againn, beachdaicheamaid air na dh’ionnsaich sinn gu ruige seo. ’S urrainn dhuinn na carraigean uile a ghearradh air falbh. Bu chòir dhuinn piseach a thoirt air na rathaidean againn airson ionadan togail a shaoradh no fiù togalaichean an airm a thoirt às a chèile ach am faigh sinn barrachd rùm airson na h-eaconamaidh againn.

en: We Should Conquer All the Islands
gd: Bu chòir dhuinn na h-eileanan uile a cheannsachadh

note: TRANSLATORS: Saledus
en: Now it is time to conquer the islands.
gd: Thàinig an t-àm a cheannsaicheadh sinn na h-eileanan uile.

en: Let’s finish the Barbarians off and provide a nice colony to the caesar of our empire.
gd: Cuireamaid às dha na Tùsanaich agus bheireamaid colonaidh ghrinn do Cheusar ar n-Ìmpireachd.

en: Amalea’s Luck
gd: Fortan Amalea

en: Amalea is really proud of the achievements…
gd: Tha Amalea glè mhoiteil às ar n-euchd…

note: TRANSLATORS: Amalea
en: Lutius, we have just solved another problem. We managed to melt enough gold to send out at least three expeditions. Perhaps we might even keep some gold to make some jewelry.
gd: A Lutius, tha sinn air duilgheadas eile fhuasgladh, Chaidh leinn òr gu leòr a leaghadh ach an cuir sinn trì triallan co-dhiù. ’S dòcha gum cùm sinn cuid dhen òr a chùm seudraidh.

note: TRANSLATORS: Amalea
en: I’m just kidding. Of course we should spare as much gold as we can for building an arena and other buildings to train our soldiers.
gd: ’S ann gu bheil mi a’ tarraing asad. ’S cinnteach gum bu chòir dhuinn na ghabhas a dh’òr a chaomhnadh ach an tog sinn raon spòrs agus togalaichean eile airson na saighdearan againn oideachadh.

en: Amalea is Pleased
gd: Tha Amalea air a dòigh

en: Amalea is content that we will manage all our challenges
gd: Tha Amalea sàsaichte gun coilean sinn na dùbhlain uile a tha romhainn

note: TRANSLATORS: Amalea
en: Well done so far. Now we will not produce more marble columns than needed. I really think we will need this economy feature quite often to adjust our economy. Remember, our industry will only be working until the given amount in the economy settings is reached.
gd: Chaidh glè mhath leinn gu ruige seo. Cha dèan sinn barrachd cholbhan marmoir na dh’fheumas sinn o seo a-mach. Saoilidh mi gum bi gleus seo na h-eaconamaidh gu mòran feum dhuinn. Thoir an aire nach dèan na gnìomhachasan againn obair ach gus an ruig iad an uiread a bhathar a chaidh a shuidheachadh ann an roghainnean na h-eaconamaidh.

note: TRANSLATORS: Amalea
en: For example, it might be a good idea to produce a reasonable amount of a ware and afterwards dismantle the building to gain space for another building.
gd: Mar eisimpleir, ’s dòcha gum biodh e glic uiread reusanta a bhathar a shaothrachadh ’s an togalach a thoirt às a chèile an uairsin ach am faigh sinn barrachd rùm airson togalach eile.

en: Amalea’s Reminder
gd: Cuimhneachan Amalea

en: Amalea is shaking her head…
gd: Tha Amalea a’ crathadh a cinn…

note: TRANSLATORS: Amalea
en: Lutius. I really appreciate that you and Saledus are so concerned about our security. But I think we could use the little space on this island better than by building a lot of military buildings.
gd: A Lutius. Gach moladh dhut agus a Shaledus gu bheil sibh iomagaineach mu ar tèarainteachd. Ach saoilidh mi gum bu chòir dhuinn am beagan àite a th’ againn san eilean a cleachdadh air dòigh nas fheàrr seach a bhith a’ togail an t-uabhas de thogalaichean an airm.

note: TRANSLATORS: Amalea
en: I strongly recommend dismantling most of them to be able to build industrial buildings. I don’t think there is much danger on this island, but if you want to be cautious, you can keep some sentries or blockhouses near the coastline.
gd: Mholainn-sa gun doireamaid a mhòrchuid dhiubh às a cèile ach an tog sinn togalaichean gnìomhachais. Cha chreid mi gu bheil tòrr chunnartan san eilean seo ach ma tha thu airson a bhith cùramach, nach cùm thu freiceadan no taigh-bloca no dhà faisg air an oirthir?

note: TRANSLATORS: Amalea
en: But be careful not to waste any bigger building spots.
gd: Ach thoir an aire gu bheil na h-ionadan-togail mòra gann.

en: Amalea’s Excited
gd: Chaidh cridhe Amalea a thogail

en: Amalea is looking forward to the exploration…
gd: Tha fiughar air Amalea air an rùrachadh…

note: TRANSLATORS: Amalea
en: Lutius. We have made so much progress so far. I am glad to hear that we have many ships now.
gd: A Lutius. Tha sin air adhartas mòr a dhèanamh mu thràth. Tha mi toilichte a chluinntinn gu bheil iomadh long againn a-nis.

note: TRANSLATORS: Amalea
en: Now that our fleet is growing and growing we should discover the complete region. Let’s try to find more land and eventually get more resources.
gd: Nise on a tha ar cabhlach a’ sìor-fhàs, bu chòir dhuinn an sgìre gu lèir a rùrachadh. Feuchaidh sinn gun lorg sinn barrachd tìr agus barrachd stòrasan aig a cheann thall.

note: TRANSLATORS: Amalea
en: It would be especially helpful to find more marble, either within fields of rock or in the mountains to mine it.
gd: Bhiodh e feumail gu h-araidh barrachd marmoir a lorg ’na charraigean no sna beanntan ach an dèan sinn mèinnearachd.

en: Amalea is Very Content
gd: Tha Amalea glè shàsaichte

en: Amalea is clapping her hands…
gd: Tha Amalea a’ bualadh a bois…

note: TRANSLATORS: Amalea
en: Lutius. Well done. Well done. We have discovered all possible port locations in the complete region. Now we can strengthen our economy and we will manage to sail home soon.
gd: A Lutius. is math a rinn thu gu dearbh! Tha sinn air na h-ionadan uile a lorg far an gabh port a shuidheachadh san sgìre. ’S urrainn dhuinn an eaconamaidh againn a neartachadh a-nis agus thèid leinn seòladh dhachaigh a dh’aithghearr.

en: Amalea’s Counsel
gd: Comhairle Amalea

note: TRANSLATORS: Amalea
en: Salve Lutius. We just completed our weaving mill. Now we are very close to taking to the sea again. However, I thought it would be helpful to remind you that ship production is not the only industry that needs cloth.
gd: Salve a Lutius. Tha sinn air a’ chiad taigh nam beart againn a thogail. Tha sinn glè fhaisg air tilleadh dhan mhuir a-nis. Gidheadh, saoilidh mi gum biodh e cuideachail a thoirt ’nad chuimhne gu bheil gnìomhachasan eile seach togail longan ann a bhios feumach air clò.

en: We need some cloth as well for producing armor in our armor smithy. We need it to build some of the training buildings for our soldiers. And most important and most imminent of all, we need it to send out expeditions.
gd: Feumaidh sinn clò cuideachd airson armachd a dhèanamh sa cheàrdach armachd againn. Feumaidh sinn clò airson togalaichean oideachaidh a thogail dha ar saighdearan. Agus seo a’ chùis as cudromaiche an-dràsta fhèin, ’s ann nach cuir sinn triall às aonais clòtha idir.

en: Therefore, I really recommend that we check our stock of cloth quite regularly to ensure that we keep enough cloth in reserve to send out some expeditions at least. As one expedition needs three bales of cloth, I think a reserve of six to nine bales giving us two to three expeditions would be sufficient.
gd: Leis a sin, mholainn-sa gun cùm sinn sùil air na th’ againn a chlò gu cunbhalach ach an dèan sinn cinnteach gum bi stòras gu leòr a chlò air fhàgail dhuinn an-còmhnaidh airson triall no dhà a chur. On a bhios triall feumach air trì rùsgan clòtha, saoilidh mi gum foghnadh eadar sia is naoidh rùsgan dhuinn airson dà no trì triallan a chur.

en: Victory is Ours
gd: Fhuair sinn buaidh

en: Saledus is cheering…
gd: Tha Saledus aighearach…

note: TRANSLATORS: Saledus
en: Sire, finally we have defeated the Barbarians in this region. And furthermore, we have built a nice colony for our empire.
gd: A thighearna, tha sinn air na Tùsanaich a cheannsachadh san sgìre seo. Agus a bharrachd air sin, thog sinn colonaidh ghrinn airson ar n-Ìmpireachd.

en: The king will be very pleased with our victory.
gd: Bidh an rìgh glè thoilichte leis a’ bhuaidh againn.

en: Pleasing Neptune
gd: A’ riarachadh Neaptun

en: Saledus is Very Sad and Anxious…
gd: Tha Saledus glè bhrònach is iomagaineach…

note: TRANSLATORS: Saledus
en: Sire, we are making good progress towards getting home eventually. But there is one thing I need to talk about:
gd: A thighearna, tha sinn air adhartas mòr a dèanamh ach am faigh sinn dhachaigh mu dheireadh thall. Ach tha cùis ann air a dh’fheumas mi bruidhinn:

en: As we have seen on our journeys, it is of great importance to put the gods and especially Neptune in a good mood to safeguard our journey.
gd: Mar an do mothaich sinn rè ar turasan, tha e cianail fhèin cudromach gun cùm sinn na diathan is Neaptun gu sònraichte ann an deagh shunnd ach an cùm iad sàbhailte sinn air a’ mhuir.

en: Unfortunately, we lost our holy shrine of Neptune in the great storm, so we can’t worship him well. I think we should search the whole region to see if we can recover all six pieces of the shrine.
gd: Gu mì-fhortanach, chaill sinn ar n-altair naomh Neaptuin sa ghailleann agus chan urrainn dhuinn ùrnaigh cheart a dhèanamh dha. Saoilidh mi gum bu chòir dhuinn an sgìre shlàn a rùrachadh feuch an gabhamaid na sia leacan aice uile air ais.

en: To ease the search, I have crafted some models of the pieces as you can see. You can give them to our soldiers and sailors to look for them.
gd: Rinn mi samhlaidhean a riochdaicheas na pìosan dheth ach am bi e nas fhasa an lorg. ’S urrainn dhuibh an toirt do na saighdearan is na maraichean ach an lorg iad iad.

en: Praise, Praise, Praise
gd: Moladh, moladh, moladh

en: Saledus is happily worshipping…
gd: Tha Saledus ag ùrnaigh gu toilichte…

note: TRANSLATORS: Saledus
en: Sire, we recovered the holy shrine of Neptune. Now we can seek his protection for our journey.
gd: A thighearna, fhuair sinn altair naomh Neaptuin air ais. ’S urrainn dhuinn ùrnaigh a dhèanamh ach an dìonadh e an turas againn.

en: Oh great Neptune, safeguard our journey! Oh great Neptune, let the winds be friendly to our course! Oh great Neptune, save us from the creatures of the sea! Oh great Neptune, …
gd: A Neaptuin mhòir, cumaibh ar turas sàbhailte! A Neaptuin mhòir, leigibh leis na gaothan a bhith caoimhneil don chùrsa againn! A Neaptuin mhòir, sàbhailibh o chreutairean na mara sinn! A Neaptuin mhòir, …

en: Unpleasant Discoveries
gd: Lorgan mì-chàilear

en: Saledus looks very worried…
gd: Tha dragh mòr air Saledus…

note: TRANSLATORS: Saledus
en: Sire, we found the ruins of a former Barbarian fortress and village. I’m somewhat worried that we will have to fight against them before we are ready to do so.
gd: A thighearna, lorg sinn fuigheall dùin is baile Thùsanaich. Tha mi an amharas gum bi againn ri sabaid ’nan aghaidh mus bi sinn ullamh airson sin.

en: Train Faster, Train Harder
gd: Oidich nas luaithe, oidich nas dèine

en: Saledus is demanding some discipline
gd: Tha Saledus a’ smachdachadh

note: TRANSLATORS: Saledus
en: Sire, we have all buildings available for training our soldiers, but we should increase our efforts to train them to the highest level and to train more of them.
gd: A thighearna, tha na togalaichean uile againn a dh’fheumas sinn airson na saighdearan againn oideachadh ach bu chòir dhuinn an oideachadh againn a neartachadh ach an ruig iad an rang as àirde ’s ach am faigh sinn barrachd dhiubh.

en: We need a lot of food, a lot of iron and a lot of gold to do so. So, we have lots of challenges to cope with.
gd: Feumaidh sinn mòran bìdh, iarainn is òir airson sin a dhèanamh. Mar sin, tha iomadh dùbhlan romhainn.

en: Training Infrastructure is Needed
gd: Tha feum air bun-structar oideachaidh

en: Saledus has security concerns
gd: Tha dragh air Saledus mun tèarainteachd

note: TRANSLATORS: Saledus
en: Sire, we need to train some of our people to serve in your great army. It is important to increase the number of our soldiers as fast as we can. And we should train them well to improve their fighting abilities.
gd: A thighearna, feumaidh sinn barrachd dhaoine a thogail dhan arm mhòr againn. Tha e cudromach gun cuir sinn ris na saighdearan againn cho luath ’s a ghabhas. Agus bu chòir dhuinn an oideachadh ach am bi iad nas comasaiche air a’ bhlàr.

en: Therefore, we need to build a full training infrastructure despite the limited space available. We need some barracks, a training camp and an arena or a colosseum.
gd: Uime sin, feumaidh sinn bun-structar oideachaidh slàn a thogail ged nach eil mòran àite ri fhaighinn. Bidh sinn feumach air taigh-feachd, campa oideachaidh agus raon spòrs no coileasam.

en: Time to get Home Again
gd: Thàinig an t-àm airson tilleadh dhachaigh

note: TRANSLATORS: Lutius - Diary
en: Yes my fellow soldiers, we have done it! We have met all the challenges that were put in front of us. But my heart is still with our home. We shall set sail as soon as possible to help defend the Empire from the Barbarian tribe.
gd: Shoirbhich leinn, a chàirdean! Seas sinn an aghaidh nan dùbhlan uile a bha romhainn. Gidheadh, tha an cianalas orm. Bheir sinn an cuan oirnn cho luath ’s a ghabhas ach an dìonamaid ar n-Ìmpireachd an aghaidh treubh nan Tùsanach.

en: Victory
gd: Buaidh

en: You have completed this mission. You may continue playing if you wish, otherwise move on to the next mission.
gd: Tha thu air am misean seo a choileanadh. Faodaidh tu leantainn air adhart a chluiche ma thogras tu no gluasad air adhart dhan ath-mhisean.

note: TRANSLATORS: Lutius - Diary
en: Finally, we have discovered a piece of our shrine. Praise Neptune!
gd: Lorg sinn leac dh’ ar n-altair mu dheireadh thall. Moladh dha Neaptun!

note: TRANSLATORS: Lutius - Diary
en: We have discovered another piece of our shrine. Praise Neptune!
gd: Lorg sinn leac eile dh’ ar n-altair. Moladh dha Neaptun!

note: TRANSLATORS: Lutius - Diary
en: We still need to discover %d piece of our shrine. | We still need to discover %d pieces of our shrine.
gd[0]: Feumaidh sinn %d leac dh’ ar n-altair a lorg fhathast.
gd[1]: Feumaidh sinn %d leac dh’ ar n-altair a lorg fhathast.
gd[2]: Feumaidh sinn %d leacan dh’ ar n-altair a lorg fhathast.
gd[3]: Feumaidh sinn %d leac dh’ ar n-altair a lorg fhathast.

note: TRANSLATORS: Lutius - Diary
en: Finally, we have discovered the last piece of our shrine. Now we can reassemble it to worship our god. Praise Neptune!
gd: Lorg sinn leac mu dheireadh dh’ ar n-altair mu dheireadh thall. ’S urrainn dhuinn a chur ri chèile a-rithist airson ùrnaigh a dhèanamh. Moladh dha Neaptun!

en: Artifact Found
gd: Lorg sinn ball-ealain
